اوسکار اؤدوللری، آمریکا‌نین لوس آنجلس شهرینده تشکیل ائدیلن مراسیمله صاحب‌لرینه وئریلدی.
آی ایشیغی (مون لایت)، ان یاخشی فیلم اوسکارینا لاییق گؤرولدو.
ان یاخشی فیلم اؤدولونون آچیقلانماسی سیراسیندا قاریشیق‌لیق یاشاندی.
اؤدولو اول لا لا لندین (عاشیقلر شهری) قازاندیغی آچیقلاندی. آنجاق سهو ائدیلدیگی ایفاده ائدیله‌رک اؤدوله مون لایت فیلمی‌نین لاییق گؤرولدوگو ایفاده ائدیلدی.
یاشامین ساحلینده "منچستر بای ده سی" فیلمین‌دکی اویونچولوغویلا کیسی افلک ان یاخشی کیشی اویونچو اؤدولونه لاییق گؤرولدو.
لا لا لندده‌کی اویونچولوغویلا اما استون ان یاخشی قادین اویونچو اؤدولونو قازانارکن، یئنه عینی فیلم ایله ان یاخشی یؤنه‌تمن اوسکاری دیمین شزل‌ین اولدو.
آی ایشیغی فیلمین‌دکی رولویلا ان یاخشی کؤمکچی کیشی اویونچو اؤدولو آلان ماهرشالا علی ایسه، ایلک دفعه اوسکار قازانان مسلمان اولا‌راق تاریخه گئچدی.
ان یاخشی کؤمکچی قادین اویونچو اوسکارینی دا "فنسس/حصارلار" فیلمیله وایولا دیویس قازاندی.
ان یاخشی اؤزگون سناریو اوسکاری یاشامین ساحلینده فیلمی ایله کنت لونرگانا گئتدی.
ان یاخشی اؤزگون فیلم موزیگی ایله ان یاخشی ماهنی اوسکاری لا لا لندین اولدو.
ان یاخشی قیسا بلگه‌سل اؤدولونه سوریه مولکی ساوونما گؤنول‌لولری‌نین حکایه‌سینی آنلادان "آغ باشلیقلیلار" (ده وایت هلمس) فیلمی لاییق گؤرولدو.
بلگه‌سل فیلمین کامئرامانلاریندان‌ خالد خطیبینین لوس آنجلسه اؤدول مراسیمی اوچون اوچماسینا ایجازه وئریلمه‌میشدی.
خاریجی دیلده ان یاخشی فیلم اوسکاری ایسه ایران‌دان ساتیجی‌نین اولدو.
مراسیمه قاتیلما‌یان فیلمین یؤنه‌تمنی اصغر فرهادی‌نین آچیقلاماسی اوخوندو.
"بورادا اولمامامین سببی اؤلکه‌مین اینسان‌لارینا دویدوغوم سایغیدان قایناق‌لانیر" دئین فرهادی عینی زاماندا آمریکا پرزیدنتی دونالد ترامپین ویزا قاداغاسی‌نین اینسان‌لیق دیشی اولدوغونو ایفاده ائتدی.
ان یاخشی قیسا فیلم‌لر اؤدولو پایپرین، ان یاخشی انیمیشن اؤدولو ده زوتوپیانین اولدو.
